करीना और आलिया की पड़ोसी बनीं, जिम से लेकर पूल तक बिल्डिंग में हैं लग्जरी सुविधाएं
एक्ट्रेस जैकलीन फर्नांडीज ने मुंबई के बांद्रा वेस्ट में एक नया आलीशान घर खरीदा है। यह घर पाली हिल के एक पॉश इलाके में है, जहां कई बॉलीवुड सितारे रहते हैं। मीडिया रिपोर्ट्स की मानें तो जैकलीन के इस नए घर की बिल्डिंग में पूल,Jacqueline Fernandez buys luxury house in Juhu
एक्ट्रेस जैकलीन फर्नांडीज ने मुंबई के बांद्रा वेस्ट में एक नया आलीशान घर खरीदा है। यह घर पाली हिल के एक पॉश इलाके में है, जहां कई बॉलीवुड सितारे रहते हैं। मीडिया रिपोर्ट्स की मानें तो जैकलीन के इस नए घर की बिल्डिंग में पूल, जिम और खूबसूरत लाउंज है। सोशल मीडिया पर रविवार को एक वीडियो सामने आया है, जिसमें जैकलीन के घर की बिल्डिंग नजर आ रही है। हालांकि, अपने नए घर के बारे में एक्ट्रेस ने अभी तक कोई बयान नहीं दिया है। साथ ही अभी तक यह जानकारी नहीं है कि एक्ट्रेस उस घर में शिफ्ट हुई हैं या नहीं।
रणबीर-आलिया और करीना-सैफ जैसे स्टार्स हैं जैकलीन के पड़ोसी
जैकलीन के घर के करीब रणबीर कपूर- आलिया भट्ट, करीना कपूर-सैफ अली खान जैसे स्टार्स रहते हैं। जैकलीन के घर से कुछ मिनट की दूरी पर सलमान खान और शाहरुख खान का अपार्टमेंट भी है। दीपिका पादुकोण और रणवीर सिंह जल्द ही इस इलाके में शिफ्ट होने वाले हैं, हालांकि अभी तक उनका घर अंडर कंस्ट्रक्शन है।
12 करोड़ रुपए है घर की कीमत, बिल्डिंग में है क्लब, जिम और पूल की सुविधाएं 
एक रियल एस्टेट साइज के मुताबिक जैकलीन का नया घर पाली हिल के नवरोज बिल्डिंग में है। इस बिल्डिंग में सभी घर 1119 स्क्वायर फुट और 2557 स्क्वायर फुट कारपेट एरिया में बने हैं। सभी अपार्टमेंट 3 BHK और 4 BHK हैं। इनकी कीमत 12 करोड़ रुपए से शुरू होती है। घर के अलावा अन्य सुविधाओं की बात करें तो यहां क्लब हाउस, स्वीमिंग पूल और जिम की फैसिलिटी भी है।
प्रियंका चोपड़ा के घर में रहती थीं जैकलीन 
बता दें कि इससे पहले साल 2021 में जैकलीन एक्ट्रेस प्रियंका चोपड़ा के जूहु वाले घर में रह रही थीं, जिसमें लिविंग एरिया और एक बड़ी बालकनी शामिल है। जैकलीन ने प्रियंका से यह बिल्डिंग 7 करोड़ रुपए में खरीदी था, जिसका नाम कर्मयोग है। इससे पहले जैकलीन बांद्र में एक किराए के घर में रहती थीं।
जैकलीन की अपकमिंग फिल्में
जैकलीन के वर्क फ्रंट की बात करें तो एक्ट्रेस सोनू सूद और विजय राज के साथ फिल्म फतेह में नजर आएंगीं। इस फिल्म का डायरेक्शन वैभव मिश्रा ने किया है। इसके साथ ही एक्ट्रेस एक क्राइम एक्शन फिल्म मे क्रैक में जुट चुकी हैं, जिसमें जैकलीन विद्युत जामवाल और अर्जुन रामपाल के साथ नजर आएंगी। इस फिल्म का डायरेक्शन आदित्य दत्त ने किया है।